Ayrim kasalliklari mavjud bolalar uchun bog‘cha puli to‘lanmaydi. Bu haqda “Huquqiy axborot” kanali yozmoqda. Foto: Kun.uz Qayd etilishicha, ushbu kasalliklar quyidagilar: nutqidagi og‘ir nuqsonlar (rinolaliya, duduqlanish, bolalar afaziyasi, ruhiy-nutqiy rivojlanishda orqada qolish);   eshitishdagi og‘ir nuqsonlar (II — IV darajadagi karlik);   ko‘rishdagi og‘ir nuqsonlar (ko‘zi ojizlar, bir ko‘zi soqqasi yo‘qligi (anoftalm), ambliopiya va g‘ilay bo‘lgan zaif ko‘radiganlar);   tayanch-harakatlanishidagi nuqsonlar;   psixik rivojlanishda orqada qolish (aqliy orqada qolish (aqliy faoliyati orqada qolishi va aqliy zaiflik yengil darajasi);   murakkab nuqsonlar (rivojlanishda ikki va undan ortiq nuqsonlar mavjudligi);   sil kasalligi ilk ko‘rinishi (sil kasalligi bilan kasallangan bemor bilan bir oiladan (xo‘jalikdan) bo‘lib aloqada bo‘lganlar, tubviraj), sil kasalligidan keyingi tiklash davri.